**Press Release**

**BUILD/10/2024/307 Date: 24 October 2024**

**Attn: News Editor/ Chief Reporter/ Assignment Editor /Business Page-in-Charge:**

**Title:** **চামড়া শিল্পের কঠিন বর্জ্য ব্যবস্থাপনা এবং উপজাত-পণ্য ক্ষুদ্র ও মাঝারি উদ্যোগের জন্য কর্মসংস্থান সৃষ্টিতে সহায়ক হবে**

**২৩ অক্টোবর ২০২৪ তারিখে শিল্প মন্ত্রণালয় (MoI) এবং BUILD-এর যৌথ উদ্যোগে ৯ম এসএমই ডেভেলপমেন্ট ওয়ার্কিং কমিটির (SMEDWC) সভা অনুষ্ঠিত হয়, যেখানে চামড়া শিল্পের কঠিন বর্জ্য ব্যবস্থাপনার গুরুত্ব নিয়ে আলোচনা করা হয়। সভায় সভাপতিত্ব করেন মন্ত্রণালয়ের সিনিয়র সচিব জনাব জাকিয়া সুলতানা। এতে বিল্ডের পক্ষ থেকে দুটি গুরুত্বপূর্ণ গবেষণা পত্র উপস্থাপন করা হয়: "ট্যানারি কঠিন বর্জ্য ব্যবস্থাপনা: উপজাত পণ্যের বিকাশ এবং এসএমই বিনিয়োগের সম্ভাবনা" এবং "শিল্পনীতি ২০২২-এ অন্তর্ভুক্ত লজিস্টিকস উপ-খাতের সম্ভাবনা পর্যালোচনা এবং নীতি সহায়তা"। এ আলোচনা থেকে সরকারি ও বেসরকারি খাতের মতামত সংগ্রহের চেষ্টা করা হয়।**

**গত সভার সুপারিশমালা বাস্তবায়নের অগ্রগতি সম্পর্কে তথ্য প্রদানকালে, বিল্ডের সিইও ফেরদৌস আরা বেগম উল্লেখ করেন যে বাংলাদেশ ব্যাংক পরিবেশবান্ধব পণ্য, প্রকল্প এবং উদ্যোগের জন্য একটি পুনঃঅর্থায়ন স্কিম চালু করেছে, যার পরিমাণ ৪০০ কোটি টাকা থেকে বাড়িয়ে ১০০০ কোটি টাকা করা হয়েছে। এ উদ্যোগের আওতায় ১২টি খাতে ৭০টিরও বেশি পণ্যের জন্য প্রায় ৬৫০টি প্রকল্প ইতোমধ্যে বাস্তবায়িত হয়েছে। শিল্প মন্ত্রণালয়ের অতিরিক্ত সচিব সলিম উল্লাহ জানান যে, বিটাকের মাধ্যমে বেশ কিছু দক্ষতা উন্নয়ন কর্মসূচি শুরু করা হয়েছে, যা শিল্প খাতের দক্ষতা বৃদ্ধি এবং কর্মসংস্থান সৃষ্টিতে সহায়ক ভূমিকা রাখবে।**

**শিল্প মন্ত্রণালয়ের সিনিয়র সচিব হালকা প্রকৌশল খাতে সহায়তা প্রদানের বিভিন্ন পদক্ষেপ তুলে ধরেন এবং কমন ফ্যাসিলিটি সেন্টার (সিএফসি) নিয়ে বলেন যে, দেশের বিভিন্ন স্থানে বিটাকের ছয়টি নতুন আঞ্চলিক কেন্দ্র স্থাপন করা হবে, যা সিএফসিগুলোকে আরও শক্তিশালী করবে। এলডিসি গ্র্যাজুয়েশনের পরবর্তী চ্যালেঞ্জ মোকাবিলায় এসএমই খাতের গবেষণার গুরুত্ব তুলে ধরে তিনি জানান, BIDS ইতোমধ্যে SSGP-এর আওতায় একটি গবেষণা সম্পন্ন করেছে, যেখানে বিভিন্ন খাতের এসএমইদের সমস্যা ও সম্ভাবনাগুলো বিশদভাবে বিশ্লেষণ করা হয়েছে।**

**বিল্ড-এর সিইও চামড়া শিল্পের কঠিন বর্জ্য ব্যবস্থাপনার উপস্থাপনায় উল্লেখ করেন যে, TIED প্রকল্পে সিইটিপির কার্যকারিতা নিশ্চিত না করেই চামড়া শিল্প স্থানান্তর করায় রপ্তানি হ্রাস এবং বেকারত্ব বৃদ্ধি পেয়েছে। তিনি কঠিন বর্জ্য থেকে উৎপন্ন বিভিন্ন উপজাতের ধরন তুলে ধরেন এবং এসএমই খাতের সাথে সম্পৃক্ত ব্যবসার সামাজিক-অর্থনৈতিক সুবিধা বাড়ানোর জন্য ব্যবস্থাপনার কৌশল প্রস্তাব করেন।**

**সভায় ট্যানারি কঠিন বর্জ্য ব্যবস্থাপনাকে নীতি ও অর্থায়ন কাঠামোর মধ্যে অন্তর্ভুক্ত করার প্রয়োজনীয়তা তুলে ধরা হয়। এছাড়া, এই খাতের বিভিন্ন নিয়ন্ত্রক চ্যালেঞ্জ সম্পর্কেও আলোচনা করা হয়। গবেষণাপত্রে ট্যানারির কঠিন বর্জ্য থেকে উৎপন্ন উপজাত পণ্যের আনুষ্ঠানিক স্বীকৃতির জন্য শিল্প এবং এসএমই নীতিতে অন্তর্ভুক্তির প্রস্তাব দেওয়া হয়। খাতটির প্রসারে আর্থিক ও কর সুবিধা প্রদানের পাশাপাশি একটি আধুনিক, বৈজ্ঞানিক ট্যানারি কঠিন বর্জ্য ডাম্পিং ইয়ার্ড প্রতিষ্ঠারও প্রস্তাবও রাখা হয়, যেখানে কোন কোন ধরনের বর্জ্য ফেলা যাবে তার শ্রেণীকরণ স্পষ্টভাবে চিহ্নায়ন থাকবে।**

মোঃ গোলাম শাহনেওয়াজ, ব্যবস্থাপনা পরিচালক, ঢাকা ট্যানারি ইন্ডাস্ট্রিয়াল ওয়েস্ট ট্রিটমেন্ট প্ল্যান্ট কোম্পানি লিমিটেড (DTIEWTPCL), জানান যে ৮০% ট্যানারি বর্জ্য ক্রোমবিহীন। এই বর্জ্য মূলত ফ্লেশিং, রাউ ট্রিমিং, স্প্লিট লেদার, শেভিংস, বাফিং ডাস্ট এবং ক্রাস্ট ফিনিশিং ট্রিমিং নিয়ে গঠিত, যা বিভিন্ন উপজাত পণ্য উৎপাদনে ব্যবহার করা যায়। এছাড়াও, চীনসহ বিদেশি কোম্পানিগুলো ইতোমধ্যেই এই খাতে বিনিয়োগ করছে।  **LWG সার্টিফিকেশনকে দ্রুততর করার এবং পরিবেশবান্ধব ট্যানারি কঠিন বর্জ ব্যবস্থাপনা : উপজাত পণ্যের বিকাশের জন্য “বিজনেস কেস” তৈরির বিষয়ে উপস্থাপিত সুপারিশের বিষয়ে সভায় আলোকপাত করা হয় এবং বেশ কিছু সম্ভাব্য উপজাত পণ্যের উৎপাদন সম্ভবনা এবং উদাহরণ দেয়া হয়, যেমন: জেলাটিন, গ্লু, কাপড়ের রং, জুতা সোল, সিমেন্টের ছাই, মশারি, সুরক্ষিত চামড়াজাত পণ্য, মুরগি ও মাছের খাবার, রেক্সিন, প্লাস্টিক ও চামড়ার জুতা, সেলাইকারী যন্ত্রাংশ, ওয়াশার, কাপড়ের লেবেল এবং মাস্ক।**

এশিয়া ফাউন্ডেশনের প্রতিনিধি জানান, লেদার ওয়ার্কিং গ্রুপ (LWG) সার্টিফিকেশন অর্জনে প্রায় ২.৫ বছরের বিনিয়োগ প্রয়োজন। এই সময়ের মধ্যে, তারা একটি মানসম্মত শিল্প হিসাবে বিনিয়োগ করা অর্থের উপযোগীতা তৈরি করতে পারে, যা উৎপাদিত মূল্যের তিনগুণ বেশি মূল্যে রপ্তানি করতে ভূমিকা রাখবে। তবে, সেন্ট্রাল ইফ্লুয়েন্ট ট্রিটমেন্ট প্ল্যান্ট (CETP)-এ ৩০০ নম্বর অর্জন এবং কঠিন বর্জ্য ব্যবস্থাপনা এই সার্টিফিকেশন অর্জনের ক্ষেত্রে প্রধান অন্তরায়। সমাধান হিসেবে তিনি পৃথক ইফ্লুয়েন্ট ট্রিটমেন্ট প্ল্যান্ট (ETP) প্রতিষ্ঠার পরামর্শ দিয়েছেন, যা সার্টিফিকেশন সহজ করবে এবং মানোন্নয়নে সহায়তা করবে।

**এলএফএমইএবি-এর প্রতিনিধি তাসলিমা মিজি নারী উদ্যোক্তাদের জন্য অগ্রাধিকারভিত্তিতে জমি বরাদ্দ দেওয়ার অনুরোধ জানান, যা বিসিকের (বাংলাদেশ ক্ষুদ্র ও কুটির শিল্প করপোরেশন) মাধ্যমে বাস্তবায়ন করা হবে বলে সিনিয়র সচিব, শিল্প মন্ত্রণালয় উল্লেখ করেন। অন্যদিকে, কঠিন বর্জ্য প্রক্রিয়াজাতকরণ ও রিসাইক্লিং-এর মতো নতুন ক্ষেত্রের বিকাশের প্রসঙ্গে বাংলাদেশ ট্যানার্স অ্যাসোসিয়েশনের (BTA) সচিব নুরুল ইসলাম বিভিন্ন মন্ত্রণালয় ও বিভাগের মধ্যে কার্যবণ্টন প্রক্রিয়ায় নতুন বিষয়গুলো অন্তর্ভুক্তির প্রয়োজনীয়তা তুলে ধরেন, যাতে এই খাতের উন্নয়ন ত্বরান্বিত হয়।**

**নিজস্ব ইটিপি অনুমোদনের ব্যাপারে শিল্প মন্ত্রণালয়ের সিনিয়র সচিব অবহিত করেন যে এ ব্যাপারে সকলেই একমত হয়েছেন এবং উদ্যোক্তারা এর ব্যবহার করে কম্পায়েন্ট হতে পারে। তিনি আরও উল্লেখ করেন, চামড়াশিল্প নগরীর প্রথম ধাপে যারা জমিপ্রাপ্তি থেকে বঞ্চিত হয়েছেন, দ্বিতীয় ধাপে তাদের অগ্রাধিকার দেওয়া হবে। পরিবেশের উপর বিরূপ প্রভাব দূর করতে এবং পশুখাদ্য ক্রমিয়ামমুক্ত করার ক্ষেত্রে তিনি ক্রোম ও নন-ক্রোম বর্জ্য সম্পর্কে ধারণা থাকতে হবে যাতে নন-ক্রোম বর্জ্য দিয়ে এসএমইরা বিভিন্ন ধরনের পণ্য তৈরি করতে পারেন । তিনি আরও বলেন যে সাভারের চামড়াশিল্প নগরীর কেন্দ্রীয় বর্জ্য শোধনাগারের কার্যক্রম পর্যালোচনা ও এর সেবা নিশ্চিত করার জন্য মন্ত্রণালয় থেকে সাপ্তাহিক বৈঠক আয়োজন করা হয়।**

**দ্বিতীয় উপস্থাপনাটিতে ২০২২ সালের শিল্প নীতির অধীনে লজিস্টিকস উপ-খাতগুলোর বিভিন্ন নীতিগত সহায়তা বিষয়ে আলোচনা করে, এ উপখাতগুলোর সম্পর্কিত নীতি এবং প্রতিবন্ধকতার চিহ্নিতপূর্বক কিছু নীতিগত প্রস্তাব করা হয়। এ ক্ষেত্রে সমাধান হিসেবে টেম্পারাচার কন্ট্রোল লজিস্টিকস নীতি, ট্রাক ভাড়া নীতি, ফ্রেইট ফরওয়ার্ডিং লাইসেন্স বিধিমালার সহজীকরণ , বিনিয়োগ এবং মানবসম্পদ উন্নয়ন প্রভৃতি প্রস্তাব করা হয়।**

**এর বিষয়ে ডিএইচএল এর কাস্টমস অ্যান্ড রেগুলেটরি অ্যাফেয়ার্স ম্যানেজার বাংলাদেশে এয়ার এক্সপ্রেস পরিচালনার ক্ষেত্রে নির্দিষ্ট বিধিমালার অপ্রতুলতার কথা তুলে ধরেন এবং স্থানীয় মডেল এবং বৈশ্বিক মান একই পর্যায়ে নেই বলে উল্লেখ করেন।**

**এসএমই ফাউন্ডেশনের সাধারণ ব্যবস্থাপক, বিইআইওএ এর সভাপতি, ডিসিসিআই, সিসিসিআই, বিটিএ, এলএফএমইএবি, কোল্ড স্টোরেজ এসোসিয়েশন, চামড়াখাতের উপজাতভিত্তিক উৎপাদনরত এসএমইগুলোর এসোসিয়েশনের সদস্যবৃন্দ সভায় তাদের বক্তব্য রাখেন।**

**Sincerely,**

****

**Ferdaus Ara Begum ∣ CEO ∣ BUILD ∣ Mobile: 01714102994 ∣ Email:** **ceo@buildbd.org** **∣** [**www.buildbd.org**](http://www.buildbd.org)